Tlačová správa: **V jarnom výberovom konaní je zaradených viac ako tridsať frekvencií**

*Bratislava, 14. 3. 2018*

Rada pre vysielanie a retransmisiu **vyhlásila 14. marca 2018** prvé tohtoročné výberové konanie na pridelenie rozhlasových frekvencií pre terestriálne vysielanie. Výberové konanie vyhlásila v zmysle zákona na úradnej tabuli vo svojom sídle, na webovej stránke a v dvoch celoštátnych denníkoch. Jeho súčasťou bude ako obvykle aj verejné vypočutiežiadateľov o nové rozhlasové licencie či súčasných vysielateľov, ktorí chcú svoje pokrytie rozšíriť. **Verejné vypočutie záujemcov o frekvencie je naplánované na 22. máj 2018**.

**Uchádzači o jednotlivé frekvencie musia svoju žiadosť podať do 6. apríla 2018**,
a  to osobne alebo písomne na adrese sídla Rady pre vysielanie a retransmisiu (Palisády 36, 811 06 Bratislava).

**V jarnom výberovom konaní je zaradených 32 rozhlasových frekvencií**;22 z nich bude voľných až vo februári 2020, ale vzhľadom na zákonné lehoty ich Rada musí do výberového konania zaradiť v predstihu. **Ide o frekvencie, na ktorých vysiela Rádio Jemné**. Spoločnosť TAM ART PRODUCTIONS, s.r.o. je držiteľom licencie na vysielanie tejto programovej služby už 16 rokov. Licencia na rozhlasové vysielanie sa udeľuje na 8 rokov; zo zákona je možné predĺžiť ju len raz, a to o ďalších 8 rokov. Po uplynutí tejto doby musí vysielateľ požiadať o novú licenciu. O uvoľnené frekvencie sa môžu uchádzať aj iní žiadatelia.

Spomedzi ostatných desiatich frekvencií je polovica **individuálne koordinovaných**. Frekvenciu 99,6 MHz Žarnovica Rada v máji 2017 **odňala spoločnosti RADIO ONE, s.r.o.** z dôvodu nevyužívania. Zvyšné štyri frekvencie – 89,0 MHz Rožňava, 95,9 MHz Snina,
97,8 MHz Medzilaborce a 97,8 MHz Stropkov sú **uvoľnené po spoločnosti RÁDIO KISS, s.r.o.** Na žiadosť vysielateľa rozhodla Rada o ich odňatí v novembri 2017.

 Zoznam všetkých frekvencií jarného výberového konania:

|  |  |  |  |
| --- | --- | --- | --- |
| **LOKALITA** | **FREKVENCIA****[MHz]** | **VÝKON****[W]** | **POZNÁMKY Úradu pre reguláciu elektronických komunikácií a poštových služieb** |
| Bratislava Devínska | 94,9 | 30 | Prideliteľné len pre INTERSONIC RADIO VIVA, s.r.o. |
| Michalovce | 89,7 | 200 |  |
| Michalovce | 104,4 | 200 |  |
| Rimavská Sobota | 91,1 | 200 |  |
| Nové Mesto nad Váhom | 93,7 | 250 | Prideliteľné len pre Rádio LUMEN, spol. s r.o. |
| Žarnovica | 99,6 | 100 | Prideliteľné len pre RADIO ONE, s.r.o. |
| Rožňava | 89,0 | 200 |  |
| Snina | 95,9 | 10 000 |  |
| Medzilaborce | 97,8 | 200 | Prideliteľné spoločne. |
| Stropkov | 97,8 | 1 000 |
| ***Frekvencie, ktoré budú voľné ku dňu 5.2.2020*** |
| Banská Bystrica | 87,7 | 10 000 | Prideliteľné spoločne. |
| Nitra | 87,8 | 500 |
| Nové Mesto nad Váhom | 88,0 | 8 500 |
| Košice | 98,6 | 100 000 | Prideliteľné spoločne. |
| Tornaľa | 98,5 | 500 |
| Brezno | 99,6 | 300 | Prideliteľné spoločne. |
| Lučenec | 99,6 | 250 |
| Rožňava | 99,4 | 500 |
| Levice  | 104,2 | 500 | Prideliteľné spoločne. |
| Štúrovo | 104,5 | 200 |
| Bratislava | 106,6 | 10 000 |  |
| Liptovský Mikuláš | 96,3 | 500 |  |
| Námestovo | 89,7 | 500 |  |
| Nová Baňa | 92,5 | 250 |  |
| Poprad | 103,6 | 200 |  |
| Rimavská Sobota | 93,8 | 200 |  |
| Ružomberok | 101,3 | 100 |  |
| Spišská Nová Ves | 98,1 | 500 |  |
| Stará Ľubovňa | 107,7 | 1 000 |  |
| Trstená | 92,4 | 500 |  |
| Žilina | 106,9 | 3 000 |  |
| Zlaté Moravce | 91,9 | 200 |  |

Kontakt pre médiá:

Mgr. Lucia Michelčíková, PhD.

hovorkyňa

Rada pre vysielanie a retransmisiu

tel.: +421 2 20 90 65 03

mobil: +421 918 696 286

mail: lucia.michelcikova@rvr.sk